CELEX: 62011CA0207
Language: mt
Date: 2012-12-19 00:00:00
Title: Kawża C-207/11: Sentenza tal-Qorti tal-Ġustizzja (L-Ewwel Awla) tad- 19 ta’ Diċembru 2012 (talba għal deċiżjoni preliminari tal-Commissione tributaria regionale di Milano — l-Italja) — 3D I srl vs Agenzia delle Entrate Ufficio di Cremona (Tassazzjoni — Direttiva 90/434/KEE — Sistema fiskali komuni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti — Artikoli 2, 4 u 9 — Trasferiment ta’ attivi — Intaxxar tal-profitti kapitali magħmula mill-kumpannija li tittrasferixxi f’każ tat-trasferiment ta’ attivi — Differiment tat-tassazzjoni — Kundizzjoni li timponi li jitniżżel fil-karta tal-bilanċ tal-kumpannija li tittrasferixxi riżerva insospensjoni ta’ taxxa li tikkorrispondi mal-valur tal-profitt kapitali magħmul)

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/4
            
         Sentenza tal-Qorti tal-Ġustizzja (L-Ewwel Awla) tad-19 ta’ Diċembru 2012 (talba għal deċiżjoni preliminari tal-Commissione tributaria regionale di Milano — l-Italja) — 3D I srl vs Agenzia delle Entrate Ufficio di Cremona
   (Kawża C-207/11) (1)
   
   (Tassazzjoni - Direttiva 90/434/KEE - Sistema fiskali komuni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti - Artikoli 2, 4 u 9 - Trasferiment ta’ attivi - Intaxxar tal-profitti kapitali magħmula mill-kumpannija li tittrasferixxi f’każ tat-trasferiment ta’ attivi - Differiment tat-tassazzjoni - Kundizzjoni li timponi li jitniżżel fil-karta tal-bilanċ tal-kumpannija li tittrasferixxi riżerva insospensjoni ta’ taxxa li tikkorrispondi mal-valur tal-profitt kapitali magħmul)
   2013/C 46/07
   Lingwa tal-kawża: it-Taljan
   
      Qorti tar-rinviju
   
   Commissione tributaria regionale di Milano
   
      Partijiet fil-kawża prinċipali
   
   
      Rikorrenti: 3D I srl
   
      Konvenuta: Agenzia delle Entrate Ufficio di Cremona
   
      Suġġett
   
   Talba għal deċiżjoni preliminari — Commissione tributaria regionale di Milano — Interpretazzjoni tal-Artikoli 2, 4, u 8(1) u (2) tad-Direttiva tal-Kunsill 90/434/KEE, tat-23 ta’ Lulju 1990, dwar is-sistema komuni tat-tassazzjoni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti (ĠU Edizzjoni Speċjali bil-Malti, Kapitolu 9, Vol. 1, p. 142) — Trasferiment tal-attiv — Leġiżlazzjoni nazzjonali li tistabbilixxi l-intaxxar tal-qligħ kapitali magħmul mit-trasferiment tal-attiv li jikkorrispondi għad-differenza bejn l-ispiża inizjali tal-akkwist tal-ishma jew tal-holdings ittrasferiti u l-valur attwali tagħhom — Eżenzjoni fil-każ li l-kumpannija li tittrasferixxi tinkludi fil-karta tal-bilanċ fiskali tagħha fond ta’ riżerva ekwivalenti għall-qligħ kapitali magħmul
   
      Dispożittiv
   
   L-Artikoli 2, 4 u 9 tad-Direttiva tal-Kunsill 90/434/KE, tat-23 ta’ Lulju 1990, dwar is-sistema komuni tat-tassazzjoni li tapplika għall-inkorporazzjonijiet, id-diviżjonijiet, it-trasferimenti tal-attivi u l-iskambji tal-ishma li jirrigwardaw il-kumpanniji ta’ Stati Membri differenti, għandhom jiġu interpretati fis-sens li ma jipprekludux, f’sitwazzjoni bħal dik inkwistjoni fil-kawża prinċipali, li trasferiment ta’ attivi jagħti lok għat-tassazzjoni, f’dak li jikkonċerna l-kumpannija li tittrasferixxi, tal-profitt kapitali li jirriżulta minn dan it-trasferiment, sakemm il-kumpannija li tittrasferixxi ma tniżżilx fil-karta tal-bilanċ tagħha riżerva xierqa, sa limitu tal-profitt kapitali kkonstatat fil-kuntest ta’ dan it-trasferiment.
   
      (1)  ĠU C 211, 16.07.2011